Дзяржаўная ўстанова адукацыі “Сярэдняя школа № 3 г. Вілейкі”

**Канстанцін Вераніцын.**

**Паэма “Тарас на Парнасе”**

(педагагічная майстэрня)

Аўтар

Томкавіч У. К.,

настаўнік беларускай мовы

і літаратуры

**Канстанцін Вераніцын. Паэма “Тарас на Парнасе”**

**Мэты вывучэння тэмы**: пазнаёміць са зместам твора, паглыбіць, асэнсаваць першапачатковае ўспрыманне; праз раскрыццё вобраза Тараса выявіць значэнне паэмы як твора на літаратурную тэму; развіваць навыкі вуснага маўлення, работы ў групах, аналітычнага мыслення, рэфлексійныя навыкі; спрыяць узбагачэнню культурнай і моўнай кампетэнцыі вучняў, фарміраванню каштоўнасных грамадзянска-патрыятычных арыентацый.

**Від урока:** педагагічная майстэрня

**Абсталяванне**: запіс песні “Мой родны кут”, запіс песень Паўла Кашына на словы Аляксандра Пушкіна, выстава кніг, раздатачны матэрыял, партрэт К.Вераніцына.

*Эпіграф*

*Я палясоўшчык з Пуцявішча,*

*Чуць золак сёння са двара…*

**Ход педмайстэрні**

1. **Індукцыя**

І стравы смачны да стала…

Ну, блін. Так і ёсць: блін – мучны выраб з рэдкага … (цеста), спечаны на… (патэльні).

А гэта… Густая мучная (крупяная) каша з салам. Кулеш.

* Што адчуваеш, калі гатуеш?

Пах- органам нюху – носам.

А што можам адчуць, калі прыгатаваў?

Смак – слізістай абалонкай языка, ротавай поласцю.

Каб адчуць, мы ўзбяромся на Парнас,

Куды, як спаў, трапіў Тарас.

Гучыць урывак з балады “Свіцязянка” Адама Міцкевіча.

Скача дзяўчына над плёсам крынічным.

Енчыць хлапец каля гаю.

Дзеўчына хто, я не знаю.

Хто ён? Калісьці тут быў… (паляўнічым).

З захаду краіны ад Адама Міцкевіча мы перабіраемся на поўнач Радзімы да Канстанціна Вераніцына.

1. **Самаканструкцыя**

Зварот да эпіграфа. Фармуліроўка мэты ўрока.

* Пра што гэтыя радкі?

Я - Тарас

Палясоўшчык – лясны вартаўнік, ляснік.

З Пуцявішча – Віцебская вобласць.

Чуць – ледзь толькі.

Золак – пачатак світання.

Сёння – у гэты дзень, цяпер, - заўсёды

Са двара – ад дома з усімі будынкамі, - на працу.

Герой паэмы падобны на вашых бацькоў?

Так.

Усходнеславянскі народ, які складае асноўнае насельніцтва Рэспублікі Беларусь – беларусы.

Беларус!..

Колькі цеплыні і пяшчоты, дабрыні і працавітасці ў гэтым слове!

Падумайце і запішыце словы, якія асацыіруюцца ў вас са словам “беларус”.

1. **Сацыялізацыя (афішыраванне)**

Вучні зачытваюць свае словы, адзін другога дапаўняюць. Прачытаць павінен кожны.

1. **Сацыяканструкцыя (праца ў групах).**

Гучаць песні Паўла Кашына.

Бернард Шоу казаў: “Мая адна ідэя плюс твая адна ідэя атрымаюцца нашы дзве ідэі”

Група 1.

* Якое імя абазначае чалавек?
* Адам (старажытнаяўрэйскае)
* Ці добра служылася Тарасу? (Раздзел 1)
* Каму прыпісвалася аўтарства паэмы? (Раздзел “Час напісання і праблема аўтарства” с.62)

Група 2.

* Якое імя абазначае Хто як Бог?
* Міхаіл (старажытнаяўрэйскае)
* З кім параўноўваў сябе Тарас, чаму? (Раздзел 3)
* Супраць каго накіравана сатыра твора? (Раздзел “Сюжэт паэмы” с. 63-64)

Група 3.

* Якое імя абазначае мужны, абаронца?
* Аляксандр (старажытнагрэчаскае)
* Хто такія чурбан і яго таварыш (Раздзел 6)
* Растлумачце словы Алега Лойкі “ падзейная частка ўзята ў рамку сіметрыі” (Раздзел “Мастацкія асаблівасці. Кампазіцыя твора” с.67)

Група 4.

* Якое імя абазначае бунтаўшчык; турбаваць, хваляваць?
* Тарас (старажытнагрэчаскае)
* Што за гэта за добрыя малайцы і колькі іх было? (Раздзел 7)
* Паспрабуйце распрацаваць эскізы афішы да спектакля.

Група 5.

* Якое імя абазначае сталы, пастаянны, стойкі?
* Канстанцін (старажытнагрэчаскае)
* З кім біўся бог вайны Марс і чаму? (Раздзел 10)
* Выканайце заданне 9 на с.69 з дапамогай смартфона.

1. **Сацыялізацыя**

Вучні прадстаўляюць і ўзаемаацэньваюць адказы груп.

1. **Разрыў**

Чытанне матэрыялу вучэбнага дапаможніка на с.63-64.

Чытанне ліста Фадзея Булгарына да Аляксандра Пушкіна са зборніка “Беларускі кнігазбор” с.401-402.

Інфармацыя з “Тлумачальнага слоўніка беларускай літаратурнай мовы”.

1. **Творчая праца.**

Пісьмовы адказ у трох сказах.

Чым багоў уразіў раз палясоўшчык наш Тарас?..

**VIIІ.** Інструктаж па выкананні дамашняга задання.

Дамашняе заданне. Напісаць сачыненне-мініяцюру “Чуць золак сёння са двара…” (Тарас як тыповы народны герой).

**ІХ. Рэфлексія**

1. Багацце маўлення можы выражацца ў інтанацыі. Паспрабуем перадаць багацце маўлення з дапамогай тэмпу, гучнасці, правільных пауз. Чытанне раздзела 2.
2. Прадоўжыце сказ

Сёння я зразумеў (зразумела), што…